**Schnell Alapítvány Publikációs Díja**

**Pályázati felhívás**

**Pályázat célja** A Schnell László Műszer- és Méréstechnika Alapítvány nyilvános pályázatot hirdet „Schnell Alapítvány Publikációs Díja” (a továbbiakban Publikációs Díj) kategóriában kiemelkedő publikációs tevékenység díjazására.

**Pályázók köre** A Méréstechnika és Információs Rendszerek Tanszék (MIT) 35 évnél fiatalabb[[1]](#footnote-1), doktorandusz vagy teljes állású, nem vezető oktató[[2]](#footnote-2) munkatársai.

**Pályázati feltételek**

* Publikációs Díjra külföldi rangos folyóiratban vagy konferencián, a 2017–18. két naptári évben írásban vagy elektronikusan megjelent cikkel lehet pályázni.
* Pályázni lehet olyan cikkel is, amelyet már közlésre legalább „accepted with minor revision” szinten elfogadtak. Ebben az esetben dokumentálni kell a cikk aktuális státuszát.
* Nem lehet pályázni olyan cikkel, ami korábban már Publikációs Díjat nyert.

**Pályázat benyújtása**

* A pályázatot 2018. november 26-án éjfélig lehet beküldeni a [kscsilla@mit.bme.hu](mailto:kscsilla@mit.bme.hu) címre.
* A pályázatot az „Adatlap a Schnell Alapítvány Publikációs Díjához” kitöltésével, a cikk teljes szövegének mellékelésével és a pályázó által szükségesnek tartott egyéb mellékletekkel kell benyújtani. Az elektronikusan rendelkezésre nem álló anyagot szkennelve kell mellékelni. Minden anyagot Adobe PDF formátumban kell benyújtani. (Kérjük a mellékletek számát és hosszát korlátozni, illetve csak a lényeget kivonatolni!)

**Pályázat értékelése** A Kuratórium a pályázatok értékelése után a kiemelkedő pályázónak *százezer forintos* Publikációs Díjat adományoz. A Kuratórium dönthet további Publikációs Díj odaítéléséről is. Ha ugyanazzal a cikkel pályázik több pályázó, akkor a Kuratórium dönthet úgy, hogy a pályázatokat összevonja és megosztott díjakat ad ki.

***Az eredményhirdetés és a díjak átadása a tanszék decemberi ünnepi rendezvényén.***

Budapest, 2018. november 9.

dr. Pataki Péter s.k.

Schnell László Alapítvány kuratóriumának elnöke

MELLÉKLET: Adatlap a Schnell Alapítvány Publikációs Díjához MELLÉKLET

Adatlap a Schnell Alapítvány Publikációs Díjához

|  |  |
| --- | --- |
| **Pályázó neve:** |  |
| **Születési dátum:** |  |
| **Beosztás:** |  |

## Cikk adatai

|  |  |
| --- | --- |
| **Szerzők:** |  |
| **Cím:** |  |
| **Megjelenés helye:** |  |
| **Megjelenés állapota:[[3]](#footnote-3)** |  |
| **Megjelenés ideje:** |  |
| **DOI:** |  |

## Bemutatás

Kérjük, az alábbiakban röviden ismertesse a cikk eredményeit (max. 2000 karakter, szóközökkel):

|  |
| --- |
|  |

Kérjük, az alábbiakban röviden ismertesse a folyóiratot vagy konferenciát, ahol a publikáció megjelent (max. 1000 karakter, szóközökkel):

|  |
| --- |
|  |

Kérjük, ismertesse a pályázó szerepét a publikációban (max. 1000 karakter, szóközökkel):

|  |
| --- |
|  |

1. Akik a pályázat beadásának határidejéig a 35. életévet még nem töltötték be. [↑](#footnote-ref-1)
2. Tehát nem pályázhatnak docensi, egyetemi tanári, tudományos főmunkatársi, tudományos tanácsadói vagy kutatóprofesszori munkakörben alkalmazottak. [↑](#footnote-ref-2)
3. Elfogadott, Online first, online megjelent, nyomtatásban megjelent, stb. [↑](#footnote-ref-3)